
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
УЙРӐМ САККУНӖСЕН АКЧӖСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи чӳк уйӑхӗн 29-мӗшӗнче
йышӑннӑ

1 статья
Чӑваш Республикин "Чӑваш Республикин Пуҫлӑхӗ ҫинчен" 2001 ҫулхи ҫу уйӑхӗн 22-мӗшӗнчи 18 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 40 №; 2005, 64 №; 2009, 80 №; 2010, 85 №; 2011, 88 №; 2012, 96 №; "Республика" хаҫат, 2016, пуш уйӑхӗн 3-мӗшӗ, ҫӗртме уйӑхӗн 29-мӗшӗ; 2022, раштав уйӑхӗн 28-мӗшӗ) ҫакӑн пек улшӑнусем кӗртес:
1) 8 статьян вуннӑмӗш абзацӗнче "3-мӗш, 4-мӗш, 7-мӗш, 8-мӗш, 9-мӗш пункчӗсемпе" сӑмахсене "3-мӗш, 4-мӗш, 7–10-мӗш пункчӗсемпе" сӑмахсемпе улӑштарас;
2) 9 статьян иккӗмӗш абзацӗнче "3-мӗш, 4-мӗш, 7-мӗш, 8-мӗш, 9-мӗш пункчӗсемпе" сӑмахсене "3-мӗш, 4-мӗш, 7–10-мӗш пункчӗсемпе" сӑмахсемпе улӑштарас.

2 статья
Чӑваш Республикин "Чӑваш Республикин Министрсен Кабинечӗ ҫинчен" 2002 ҫулхи ака уйӑхӗн 30-мӗшӗнчи 13 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2002, 49 №; 2005, 62 №; 2006, 71 №; 2007, 73 №; 2008, 75 №; 2009, 80 №; 2011, 88, 91 №-сем; 2012, 
92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 3, 5, 7 №-сем; 2014, 3, 6, 12 №-сем; 2015, 5, 12 №-сем; 2016, 2, 6 №-сем; 2017, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫӗртме уйӑхӗн 
27-мӗшӗ, раштав уйӑхӗн 26-мӗшӗ; 2019, утӑ уйӑхӗн 17-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, раштав уйӑхӗн 17-мӗшӗ; 2022, ҫу уйӑхӗн 5-мӗшӗ, авӑн уйӑхӗн 28-мӗшӗ, раштав уйӑхӗн 28-мӗшӗ; 2023, ака уйӑхӗн 
26-мӗшӗ, раштав уйӑхӗн 13-мӗшӗ) 23 статйине ҫакӑн пек улшӑнусем кӗртес: 
1) 8-мӗш пая ҫакӑн пек ҫырса хурас:
"8. Чӑваш Республикин Министрсен Кабинечӗн нормативлӑ право акчӗсем, федераци саккунӗпе тата (е) акчӗсемпе хӑйсемпе вӗсем вӑя кӗмелли урӑхла йӗрке палӑртман пулсан, вӗсене официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗреҫҫӗ.";
2) 9-мӗш пая ҫакӑн пек ҫырса хурас:
"9. Чӑваш Республикин Министрсен Кабинечӗн ытти акчӗсем, ҫав шутра патшалӑх вӑрттӑнлӑхӗ пулса тӑракан сведенисемлӗ е вӑрттӑнлӑхра тытмалли сведенисемлӗ актсем, акчӗсемпе хӑйсемпе вӗсем вӑя кӗмелли урӑхла йӗрке палӑртман пулсан, вӗсене алӑ пуснӑ кунран пуҫласа вӑя кӗреҫҫӗ.".

3 статья
Чӑваш Республикин "Чӑваш Республикин Пуҫлӑхӗн суйлавӗ ҫинчен" 2012 ҫулхи ҫӗртме уйӑхӗн 5-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 95 №; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 3, 10 №-сем; 2014, 9 №; 2015, 2, 5 №-сем; 2016, 4 №; 2017, 3 №; "Республика" хаҫат, 2018, ака уйӑхӗн 4-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ; 2020, пуш уйӑхӗн 4-мӗшӗ, ҫӗртме уйӑхӗн 3-мӗшӗ; 2021, нарӑс уйӑхӗн 25-мӗшӗ, юпа уйӑхӗн 27-мӗшӗ; 2022, ҫу уйӑхӗн 5-мӗшӗ; ҫӗртме уйӑхӗн 1-мӗшӗ, раштав уйӑхӗн 28-мӗшӗ; 2023, ака уйӑхӗн 5-мӗшӗ, ҫу уйӑхӗн 31-мӗшӗ, раштав уйӑхӗн 13-мӗшӗ) ҫакӑн пек улшӑнусем кӗртес:
1) 16 статьяра:
а) 11-мӗш пайра:
", ҫавӑн пекех суйлавҫӑсем вӑхӑтлӑха пырса ҫитнӗ организаци ертӳҫи" сӑмахсене кӑларса пӑрахас;
ҫакӑн пек ҫырса абзац хушса хурас:
"Суйлавҫӑсем вӑхӑтлӑх пулакан вырӑнсенче (больницӑсенче, санаторисенче, кану ҫурчӗсенче, айӑпланма пултаракан ҫынсене тата айӑпланакан ҫынсене хупса усранӑ тата вӑхӑтлӑха пулакан ытти вырӑнсенче) туса хунӑ суйлав участокӗсем тӑрӑх хатӗрлемелли суйлавҫӑсен списокӗсене тивӗҫлӗ участокри суйлав комиссийӗсем суйлавҫӑсен Федераци саккунӗн 64 статйин 16-мӗш пункчӗпе пӑхса хӑварнӑ йӗркепе тӑратакан заявленийӗсене тӗпе хурса сасӑлав кунӗ умӗнхи кунран кая юлмасӑр хатӗрлеҫҫӗ. Суйлавҫӑсем больницӑсенче, айӑпланма пултаракан ҫынсене тата айӑпланакан ҫынсене хупса усранӑ вырӑнсенче туса хунӑ суйлав участокӗсем тӑрӑх хатӗрлемелли суйлавҫӑсен списокӗсене ҫавӑн пекех суйлавҫӑ вӑхӑтлӑх пулакан организаци ертӳҫи тӑратнӑ суйлавҫӑсем ҫинчен калакан сведенисене тата суйлавҫӑсен ҫак статьян 15-мӗш пайӗпе пӑхса хӑварнӑ йӗркепе тӑратакан заявленийӗсене тӗпе хурса хатӗрлеҫҫӗ."; 
ӑ) 5-мӗш пайра "территорири" сӑмаха "тивӗҫлӗ" сӑмахпа улӑштарас, "территорири" сӑмаха "тивӗҫлӗ" сӑмахпа улӑштарас; 
б) 15-мӗш пайра "(ҫавнашкал суйлавҫӑсене суйлавҫӑсен списокне Чӑваш Республикин Пуҫлӑхӗн суйлавӗнче сасӑламалли кун вырӑнти хӑй тытӑмлӑх органӗсен суйлавӗнче, вырӑнти референдумра сасӑламалли кунпа пӗр килнӗ чухне те ҫав йӗркепе кӗртеҫҫӗ)" сӑмахсене кӑларса пӑрахас;
2) 17 статьян 3-мӗш пайӗнче иккӗмӗш предложение кӑларса пӑрахас;
3) 18 статьян 13-мӗш пайӗн пӗрремӗш абзацӗнче "федерацин инвалидсен реестрне:" сӑмахсене ", патшалӑхӑн "Социаллӑ сферӑри пӗрлехи централизациленӗ цифра платформи" информаци системине вырнаҫтарнӑ:" сӑмахсемпе улӑштарас;
4) 21 статьяра:
а) 13-мӗш пай хӑйӗн вӑйне ҫухатнӑ тесе йышӑнас;
ӑ) 2-мӗш пайра "11-мӗш е 12-1-мӗш пункчӗсемпе" сӑмахсене "11-мӗш пункчӗпе" сӑмахсемпе улӑштарас, "11-мӗш е 13-мӗш пайӗсемпе" сӑмахсене "11-мӗш пайӗпе" сӑмахсемпе улӑштарас;
5) 26 статьян 1-мӗш пайне "политика партийӗсем" сӑмахсем хыҫҫӑн "(политика партийӗн уставӗпе пӑхса хӑварнӑ тӗслӗхсенче, унӑн регионти уйрӑмӗсем)" сӑмахсем хушса хурас;
6) 27 статьяра:
а) 21-мӗш пайра:
"а" пунктра "тивӗҫлӗн кандидат е политика партийӗн полномочиллӗ представителӗ ҫирӗплетет" сӑмахсене "кандидат ҫирӗплетет" сӑмахсемпе улӑштарас;
"ӑ" пунктра "тивӗҫлӗн кандидат е политика партийӗн полномочиллӗ представителӗ ҫирӗплетет" сӑмахсене "кандидат ҫирӗплетет" сӑмахсемпе улӑштарас;
ӑ) ҫакӑн пек ҫырса 33-мӗш пай хушса хурас:
"33. Федераци саккунӗпе килӗшӳллӗн суйлав ирттернӗ чухне кандидат кандидата регистрацилеме кирлӗ документсене тӑратнӑ самант тӗлне ют ҫӗршыв агенчӗ статусне пӑрахӑҫлама тивӗҫлӗ.";
7) 29 статьяра:
а) 2-мӗш пайӑн иккӗмӗш абзацӗнче пӗрремӗш предложение кӑларса пӑрахас;
ӑ) 3-мӗш пайра:
пӗрремӗш абзацра "хӑйӗн сайтне" сӑмахсене "хӑйӗн официаллӑ сайтне" сӑмахсемпе улӑштарас;
улттӑмӗш абзац хӑйӗн вӑйне ҫухатнӑ тесе йышӑнас;
8) 291 статьян 13-мӗш пайӗнче "25 процентӗнчен ытла пулмалла мар" сӑмахсене "50 процентӗнчен ытла пулмалла мар" сӑмахсемпе улӑштарас;
9) 30 статьяра:
а) 1-мӗш пайӗн пӗрремӗш абзацӗнче иккӗмӗш предложение ҫакӑн пек ҫырса хурас: "Кандидата регистрацилеме кирлӗ документсене кандидат сасӑлав кунӗччен 57 кунран маларах мар тата 50 кунран каярах мар тапхӑрта вырӑнти вӑхӑтпа 18 сехетчен тӑратать.";
ӑ) ҫакӑн пек ҫырса 26-мӗш пай хушса хурас:
"26. Енчен те Чӑваш Республикин Пуҫлӑхӗн должноҫне суйланма килӗшни ҫинчен ҫырнӑ заявленире кандидат ют ҫӗршыв агенчӗ пулни ҫинчен калакан сведенисене кӑтартнӑ пулсан, кандидат Чӑваш Республикин Суйлав комиссине кандидата регистрацилеме кирлӗ ытти документсемпе пӗрле кандидата ют ҫӗршыв агенчӗсен реестрӗнчен кӑларни ҫинчен федерацин ӗҫ тӑвакан влаҫӗн коммерциллӗ мар организацисене регистрацилес сферӑра патшалӑх политикине туса хатӗрлес тата пурнӑҫлас тата ӑна нормативлӑ право тӗлӗшӗнчен йӗркелесе пырас енӗпе ӗҫ-хӗл пурнӑҫлакан органӗн пӗлтернине е тата судӑн тивӗҫлӗ йышӑнӑвне тӑратать.";
б) 3-мӗш пайӑн иккӗмӗш абзацӗ хӑйӗн вӑйне ҫухатнӑ тесе йышӑнас;
в) 6-мӗш пайра:
ҫакӑн пек ҫырса 31-мӗш пункт хушса хурас:
"31) кандидат Федераци саккунӗн 33 статйин 34-мӗш пункчӗпе тата ҫак Саккунӑн 27 статйин 33-мӗш пайӗпе пӑхса палӑртнӑ требованисене пурнӑҫламанни;";
7-мӗш пунктра "2-мӗш, 3-мӗш пайӗсемпе" сӑмахсене "2-мӗш пайӗн пӗрремӗш абзацӗпе, 3-мӗш пайӗпе" сӑмахсемпе улӑштарас;
8-мӗш пунктра ", енчен те федераци саккунӗпе урӑххине палӑртман пулсан" сӑмахсене кӑларса пӑрахас;
9-мӗш пунктра ", енчен те федераци саккунӗпе урӑххине палӑртман пулсан" сӑмахсене кӑларса пӑрахас;
15-мӗш пункта "ҫак Саккунпа палӑртнӑ" сӑмахсем хыҫҫӑн "тивӗҫлӗ" сӑмах хушса хурас;
10) 31 статьян 2-мӗш пайӗн пӗрремӗш абзацӗ хӑйӗн вӑйне ҫухатнӑ тесе йышӑнас;
11) 38 статьяра:
а) ятӗнче "тата кулленхи пичет кӑларӑмӗсенче" сӑмахсене ", кулленхи пичет кӑларӑмӗсенче тата сеть кӑларӑмӗсенче" сӑмахсемпе улӑштарас;
ӑ) "тата кулленхи пичет кӑларӑмӗсенче" сӑмахсене ", кулленхи пичет кӑларӑмӗсенче тата сеть кӑларӑмӗсенче" сӑмахсемпе улӑштарас;
12) 39 статьяра:
а) 5-мӗш пайра ", федераци саккунӗпе пӑхса хӑварнӑ тӗслӗхсемсӗр пуҫне" сӑмахсене кӑларса пӑрахас;
ӑ) 7-мӗш пайра ", федераци саккунӗпе пӑхса хӑварнӑ тӗслӗхсемсӗр пуҫне" сӑмахсене кӑларса пӑрахас тата "ют ҫӗршыв агенчӗ шутланакан регистрациленӗ кандидат, тата е" сӑмахсене кӑларса пӑрахас, "ют ҫӗршыв агенчӗ е тата кандидат шутланать" сӑмахсене "кандидат шутланать" сӑмахсемпе улӑштарас;
б) 9-мӗш пайра ", федераци саккунӗпе пӑхса хӑварнӑ тӗслӗхсемсӗр пуҫне" сӑмахсене кӑларса пӑрахас;
в) 12-мӗш пайра ", федераци саккунӗпе урӑххине палӑртман пулсан" сӑмахсене кӑларса пӑрахас;
13) 40 статьян 15-мӗш пайӗнче "ют ҫӗршыв агенчӗ шутланакан кандидат," сӑмахсене кӑларса пӑрахас, тата "ют ҫӗршыв агенчӗ е тата" сӑмахсене кӑларса пӑрахас;
14) 42 статьяра:
а) ҫакӑн пек ҫырса иккӗмӗш ҫӗнӗ абзац хушса хурас:
"Кандидат Чӑваш Республикин Суйлав комиссине агитацин пичет материалӗсен экземплярӗсене е копийӗсене, илтӗнекен-курӑнакан агитаци материалӗсене е копийӗсене, сӑн ӳкерчӗксене, агитацин ытти материалӗсен экземплярӗсене е копийӗсене вӗсене халӑхра сариччен тӑратма тивӗҫлӗ. Ҫавӑн пекех кӑтартнӑ материалсемпе пӗрле ҫак материалсене хатӗрленӗ тата заказ панӑ юридически сӑпатӑн, уйрӑм предпринимателӗн адресӗ ҫинчен (физически сӑпат пурӑнакан вырӑнӑн адресӗ) сведенисене тата тивӗҫлӗ суйлав фондӗнчен илнӗ асӑннӑ суйлав умӗнхи агитаци материалӗсене хатӗрленӗшӗн тӳленине ҫирӗплетекен документ копине тӑратмалла. Кӑтартнӑ материалсемпе пӗрле суйлав умӗнхи агитаци материалӗсен электронлӑ тӗсӗсене машинӑпа вуламалли майпа Чӑваш Республикин Суйлав комиссине тӑратмалла.";
ӑ) иккӗмӗш тата виҫҫӗмӗш абзацсене тивӗҫлӗн виҫҫӗмӗш тата тӑваттӑмӗш абзацсем тесе шутлас;
б) ҫакӑн пек ҫырса абзац хушса хурас:
"Федераци саккунӗпе килӗшӳллӗн вырӑнти хӑй тытӑмлӑх органӗсем тивӗҫлӗ территорири суйлав комиссийӗ сӗннӗ тӑрӑх сасӑлав кунӗччен 30 кунран кая юлмасӑр кашни суйлав участокӗн территорийӗнче агитацин пичет материалӗсене вырнаҫтарма ятарлӑ вырӑнсем уйӑрма тивӗҫ.";
15) 46 статьяра:
а) 2-мӗш пайӑн саккӑрмӗш абзацӗнче "расчет докуменчӗсенче" сӑмахсене "тӳлев (расчет) докуменчӗсене" сӑмахсемпе улӑштарас;
ӑ) 4-мӗш пайра:
ҫакӑн пек ҫырса иккӗмӗш ҫӗнӗ абзац хушса хурас:
"Кандидатӑн суйлав фончӗ тӑкаклакан (кандидата регистраци тӑвиччен тӑкаклама юракан) укҫа-тенкӗн чи пысӑк виҫи кандидатӑн суйлав фончӗ тӑкаклакан укҫа-тенкӗн ҫак пайпа палӑртнӑ чи пысӑк виҫин 30 проценчӗпе танлашать.";
иккӗмӗш абзаца виҫҫӗмӗш абзац тесе шутлас;
16) 47 статьян улттӑмӗш абзацӗнче "пӗтӗмӗшле" сӑмаха кӑларса пӑрахас;
17) 48 статьян 5-мӗш пайӗн "д" пунктне ", тата кандидатсен финанс отчечӗсене тӑратнин тата тӗрӗсленин результачӗсем тӑрӑх Чӑваш Республикин Суйлав комиссине правӑна сыхлакан тата ытти органсене кирлӗ мерӑсем йышӑнма тата Раҫҫей Федерацийӗн саккунӗсемпе килӗшӳллӗн айӑплӑ ҫынсене явап тыттарма тивӗҫлӗ материалсене ярса парасси ҫинчен сӗнӳсем тӑратать" сӑмахсем хушса хурас;
18) 51 статьяра:
а) 6-мӗш пайӑн 6-мӗш пунктӗнче "(унӑн регионти уйрӑмӗ)" сӑмахсене тата "(унӑн регионти уйрӑмӗн)" сӑмахсене кӑларса пӑрахас;
ӑ) 7-мӗш пай хӑйӗн вӑйне ҫухатнӑ тесе йышӑнас;
б) 81-мӗш пайра "ют ҫӗршыв агенчӗ е тата" сӑмахсене кӑларса пӑрахас;
в) 9-мӗш пайӑн пӗрремӗш абзацӗнче "6-мӗш тата 7-мӗш пайӗсенче" сӑмахсене "6-мӗш тата 61-мӗш пайӗсенче" сӑмахсемпе улӑштарас;
г) 20-мӗш пая ҫакӑн пек ҫырса хурас:
"20. Сасӑлав кунӗнче (сасӑлавӑн юлашки кунӗнче) сасӑлав вӑхӑчӗ вӗҫленнӗ хыҫҫӑн суйлав комиссийӗсенче усӑ курмасӑр юлнӑ суйлав бюллетенӗсене Федераци саккунӗн 68 статйин 3-мӗш пункчӗн требованийӗсемпе, ҫак Саккунӑн 55 статйин 3-мӗш пайӗпе килӗшӳллӗн шутласа тухаҫҫӗ тата пӑрахӑҫлаҫҫӗ. Мӗн пур суйлав комиссийӗсенче, участокри суйлав комиссийӗсемсӗр пуҫне, усӑ курман суйлав бюллетенӗсене пӑрахӑҫланӑ чухне пӑрахӑҫланӑ суйлав бюллетенӗсен хисепне кӑтартса акт ҫыраҫҫӗ. Суйлав бюллетенӗсене пӑрахӑҫланӑ ҫӗре Федераци саккунӗн 30 статйин 3-мӗш пунктӗнче кӑтартнӑ ҫынсем хутшӑнма пултараҫҫӗ. Ҫав суйлав бюллетенӗсене суйлав комиссийӗн секретарӗ суйлав комиссийӗн ытти докуменчӗсемпе пӗрле упрать.";
19) 55 статьяра:
а) 3-мӗш пайра пӗрремӗш предложение ҫакӑн пек ҫырса хурас: "Сасӑлав вӑхӑчӗ вӗҫленнӗ хыҫҫӑн участокри суйлав комиссийӗн татса паракан сасӑ правиллӗ членӗсем сӑнавҫӑсем, Федераци саккунӗн 30 статйин 3-мӗш пунктӗнче кӑтартнӑ ытти ҫынсем умӗнче усӑ курман суйлав бюллетенӗсене шутласа тухаҫҫӗ те суйлавҫӑ паллӑ лартмалли тӑваткалсене пӑсмасӑр Раҫҫей Федерацийӗн Тӗп суйлав комиссийӗ Федераци саккунӗпе килӗшӳллӗн палӑртнӑ меслетсемпе ҫавнашкал суйлав бюллетенӗсене малалла усӑ курма юрӑхсӑр пултӑр тесе пӑсса пӑрахӑҫлаҫҫӗ, ун хыҫҫӑн пӑрахӑҫа кӑларнӑ усӑ курман суйлав бюллетенӗсен, ҫавӑн пекех сасӑлав ирттернӗ чухне суйлавҫӑсем пӑснӑ суйлав бюллетенӗсен хисепне пурте илтмелле пӗлтереҫҫӗ тата сасӑлав итогӗсен протоколӗн тата сасӑлав пӳлӗмӗнче вырнаҫнӑ унӑн пысӑклатнӑ формин 5-мӗш йӗркине ҫырса хураҫҫӗ.";
ӑ) 22-мӗш пайра "(ҫак статьян 6-мӗш пайӗпе килӗшӳллӗн ирттерекен тӗрӗслесе шайлаштарнисӗр пуҫне)" сӑмахсене кӑларса пӑрахас;
20) 56 статьян 9-мӗш пайне "вӑл шутра" сӑмахсем хыҫҫӑн "кандидата ырласа алӑ пуснӑ листасене, алӑ пустармалли хутсене," сӑмахсем хушса хурас.

4 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

